Piraya II – Flyvende mordere

Piraya II – Flyvende mordere (orig: Piranha II: The Spawning) er en amerikansk skrekkfilm fra 1981 regissert av James Cameron (hans regidebut). Hovedrollene spilles av Tricia O'Neil, Steve Marachuk og Lance Henriksen.

Filmen er også kjent under den engelske tittelen Piranha II: Flying Killers.

Handling
Handlingen er lagt til et populært badested i Karibia. Noen dykkere blir uforklarlig drept og deretter blir også folk på land drept. Det viser seg at drapene er begått av piraja-fisker, som foruten å kunne svømme, også kan fly. Den kvinnelige dykker-instruktøren på stedet forsøker å oppklare saken. Det viser seg at drapsfiskene har rømt fra en hemmelig forskningstasjon og at de er et resultat av genmodifisering med det formål å skape et nytt dødelig våpen.

Samtidig med dette forbereder turistene seg på årets begivenhet: Barbecue på stranden med fangst av flyvefisk som kommer opp av vannet og til strendene ved årets første fullmåne for å gyte.

Om filmen
Piraya II er en oppfølger til Piraya fra 1978. Den har forøvrig flere likhetstrekk med Haisommer. Filmen ble innspilt på Jamaica og Grand Cayman på Caymanøyene.

Filmen fikk dårlig mottakelse av kritikerne og har bare fått 7 % på Rotten Tomatoes. Den har fått 1½ (av 5) stjerner på AllMovie.

I rollene
 Tricia O'Neil som Anne Kimbrough
 Steve Marachuk som Tyler Sherman
 Lance Henriksen som Steve Kimbrough
 Ted Richert som Raoul, Hotell-bestyrer
 Ricky Paull Goldin som Chris Kimbrough
 Leslie Graves som Allison Dumont
 Albert Sanders som Leo Bell, D.D.S.
 Tracy Berg som Beverly
 Phil Colbysoms Ralph Benotti
 Hildy Maganasun som Myrna Benotti
 Carole Davis som Jai Connie Lynn Hadden som Loretta
 Anne Pollack som Fru Wilson
 Arnie Ross som Mal, kokken
 Lee Krug som Ron 'Ronny', the Lifeguard
 Sally Ricca som Cindy
 Captain Kidd Brewer Jr. som Lou
 Jan Eisner Mannon som Lisa
 Ancil Gloudon som Gabby
 Paul Drummond som Frank
 Stevie Cox som Frank Jr

Referanser

 Eksterne lenker 


Kategori:Skrekkfilmer fra USA
Kategori:Filmer lagt til maritimt miljø
Kategori:Filmer fra 1981
Kategori:Filmer regissert av James Cameron
Kategori:Engelskspråklige filmer
Kategori:Oppfølgerfilmer